Ελένη της Σερβίας, βασίλισσα της Ουγγαρίας

Η Ελένη της Σερβίας, Σερβική γλώσσα: "Јелена", Ουγγρική γλώσσα: "Ilona" (μετά το 1109 - μετά το 1146) από τον Οίκο του Βουκάνοβιτς ήταν κόρη του μεγάλου πρίγκιπα της Σερβίας και με τον γάμο της με τον Μπέλα Β΄ της Ουγγαρίας έγινε βασίλισσα της Ουγγαρίας (1131-1141). Η Ελένη είχε ενεργό συμμετοχή στη διοίκηση του Βασιλείου της Ουγγαρίας. Μετά τον θάνατο του συζύγου της διετέλεσε μαζί με τον αδελφό της Μπέλο αντιβασίλισσα στο πλευρό του μικρού γιου της Γκέζα Β΄ της Ουγγαρίας μέχρι την ενηλικίωση του. Η Ελένη ήταν κόρη του Σέρβου Μεγάλου Πρίγκιπα Ούρος Α΄ Βουκάνοβιτς, ο άτεκνος Στέφανος Β΄ της Ουγγαρίας τακτοποίησε τον γάμο της με τον ξάδελφο και υποψήφιο διάδοχο του Μπέλα Β΄. Οι μικρότεροι γιοι της μετά τον Γκέζα Β΄ ήταν οι μελλοντικοί βασιλείς Λαδίσλαος Β΄ της Ουγγαρίας και Στέφανος Δ΄ της Ουγγαρίας. Οι αδελφοί της ήταν ο ίδιος ο αντιβασιλεύς Μπέλος, ο Ούρος Β΄ Πρίμισλαβ και ο Ντέσα Βουκάνοβιτς.

Βιογραφία

Η Ελένη γεννήθηκε περίπου το 1109 και ήταν κόρη του Ούρος Α΄ Βουκάνοβιτς και της Άννας Διογένους, κόρης του Κωνσταντίνου Διογένη (γιου του Βυζαντινού αυτοκράτορα Ρωμανού Διογένη.).Magyar Tudományos Akadémia 1987, σ. 1194 Ο πατέρας της συμμετείχε στον Βυζαντινο-Ουγγρικό πόλεμο (1127-1129) στο πλευρό του Στεφάνου Β΄.Andrija Veselinović; Radoš Ljušić (2008). Srpske dinastije. Službene glasink. σ. 40 Ο Ουγγρικός στρατός κατέστρεψε το Βυζαντινό Βελιγράδι και κατόπιν επιτέθηκε στην Νις, την Σόφια και την Φιλιππούπολη. Ο βασιλιάς της Ουγγαρίας Στέφανος Β΄ τακτοποίησε τον γάμο του πρώτου του ξαδέλφου Μπέλα Β΄ που είχε τυφλωθεί μαζί με τον πατέρα του Άλμο υπό τις διαταγές του πατέρα του Στέφανου Β΄ και τότε βασιλιά Κολομάν της Ουγγαρίας. Ο Κολομάν τους τύφλωσε μαζί επειδή είχαν στόχο την διεκδίκηση του θρόνου της Ουγγαρίας σε βάρος του γιου του. Ο γιος του Στέφανος Β΄ που ήταν ωστόσο άτεκνος τον αναγνώρισε σαν διάδοχο του και αποφάσισε να τον παντρέψει με μια πριγκίπισσα από την Σερβία. Ο Ουρός Α΄ που είχε υποφέρει από τις πολεμικές συγκρούσεις τόσο με το Βυζάντιο όσο και με την Ουγγαρία δέχτηκε με ευχαρίστηση την πρόσκληση του βασιλιά της Ουγγαρίας.Српско учено друштво (1887). Гласник Српскога ученог друштва, σ. 9 Ο Στέφανος Β΄ παραχώρησε κατόπιν στο νέο ζευγάρι κτήματα κοντά στην Τόλνα.  Ο γάμος έγινε το 1129 και το 1131  με τον θάνατο του Στέφανου, ο Μπέλα έγινε Βασιλιάς της Ουγγαρίας.

Η Ελένη είχε μεγάλη επιρροή τόσο στον σύζυγο της, όσο και στις κρατικές υποθέσεις γενικότερα. Τόσο ιδιωτικά, όσο και κρατικά έγγραφα τονίζουν τον ρόλο της Ελένης στη λήψη αποφάσεων και δείχνουν ότι ο Μπέλα θεωρούσε τη σύζυγο του, συγκυβερνήτη του βασιλείου τους. Μία από τις πρώτες της ενέργειες, ως βασίλισσα, ήταν να εκδικηθεί όσους είχαν συμμαχήσει με τον βασιλιά Κολομάν και ήταν υπεύθυνοι για την τύφλωση του Μπέλα και οι οποίοι ήταν αντίθετοι με τη βασιλεία του Μπέλα. Η Ελένη αφού συγκάλεσε συμβούλιο στην πόλη Αράντ, καταδίκασε 68 Ούγγρους αριστοκράτες σε θάνατο και πήρε έτσι το προσωνύμιο, η Εκτελεστής.

Η χρονολογία θανάτου της δεν είναι γνωστή. Σύμφωνα με έγγραφα του γιού της Γκέζα, η Ελένη είχε πεθάνει πριν το 1157, ενώ άλλες πηγές αναφέρουν ότι πέθανε το 1161.

Οικογένεια
Παντρεύτηκε περί το 1129 τον Μπέλα Β΄ της Ουγγαρίας και είχε έξι τέκνα:
 Ελισάβετ π.1128-1154, παντρεύτηκε τον Μιέσκο Γ΄ των Πιαστ, υψηλό δούκα της Πολωνίας και δούκα της Μεγαλύτερης Πολωνίας.
 Γκέζα Β΄ 1130-1162, βασιλιάς της Ουγγαρίας (β. 1146-62).
 Λαδίσλαος Β΄ 1131-1163, βασιλιάς της Ουγγαρίας (β. 1162-63).
 Στέφανος Δ΄ π.1133-1165, βασιλιάς της Ουγγαρίας (β.1163-65).
 Άλμος.
 Σοφία, μοναχή του αββαείου του Άντμοντ. Ήταν αρραβωνιασμένη με τον Ερρίκο-Βερεγγάριο, γιο του Κορράδου Γ' της Γερμανίας. Μετά το τέλος του πατέρα της, οι σχέσεις Ουγγαρίας και Γερμανίας επιδεινωθήκαν, έτσι ο αρραβώνας διαλύθηκε· αποφάσισε να γίνει μοναχή.

Παραπομπές

Πηγές
 István Soltész (1999). Árpád-házi királynék: szentek és szeretők (in Hungarian). Gabo. ISBN 978-963-9237-40-7.
 Gyula Kristó; Ferenc Makk (1996). Az Árpád-ház uralkodói (in Hungarian). I.P.C. Könyvek. ISBN 978-963-7930-97-3.
 Magyar Tudományos Akadémia (1987). Magyarország története: Elozmenyek es Magyar tortenet 1242-IG (in Hungarian). Akadémiai Kiadó.

Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Δυναστεία των Βουκάνοβιτς